อุ่นเครื่องนิ้ว บริหารนิ้วและจับของได้อย่างมีพลังยิ่งขึ้น
การอบอุ่นร่างกายเป็นส่วนสำคัญของการออกกำลังกายปกติ ซึ่งรวมไปถึงนิ้วคุณด้วยเช่นกัน นักปีนเขา นักเพาะกาย และคนอื่นๆ ที่ใช้มือกับนิ้วสำหรับกิจกรรมที่ต้องใช้พละกำลังอาจต้องการบริหารนิ้วเพื่อเพิ่มความแข็งแกร่ง ปัจจัยสำคัญสองอย่างสำหรับการบริหารนิ้วคือการรักษาสมดุลระหว่างการฝึกแบบไอโซเมตริกกับไดนามิก  กิจกรรมแบบไอโซเมตริกหมายถึงการเก็งค้างอยู่ในท่านิ่งเพื่อต้านกับแรงต้านเป็นเวลาชั่วระยะหนึ่ง นักปีนหน้าผาหินที่ต้องเกาะยึดหินค้างไว้ระหว่างตัดสินใจว่าจะไต่ต่อไปทางไหนดีเป็นตัวอย่างของกิจกรรมแบบไอโซเมตริก กิจกรรมแบบไดนามิกหมายถึงการเคลื่อนไหวส่วนใดส่วนหนึ่งของร่างกายในขณะที่ต้องใช้ส่วนนั้นรับน้ำหนัก การวิดพื้นเป็นตัวอย่างของกรณีนี้ คุณจะเห็นว่าคุณต้องขยับแขนระหว่างการวิดพื้นในขณะที่แขนต้องรองรับน้ำหนักตัวคุณไปพร้อมๆ กัน การทำท่าจากเกร็งค้างนิ่ง (ไอโซเมตริก) ไปเป็นท่ายกตัวขึ้น (ไดนามิก) เป็นตัวอย่างของการออกกำลังกายที่ให้ได้ทั้งสองอย่าง คุณยังสามารถออกแบบท่ายกตัวขึ้นให้รวมการบริหารนิ้วด้วยได้โดยการจับราวขวางไปทางปลายนิ้วมากกว่าไปทางฝ่ามือ ให้แน่ใจว่าเวลาที่คุณออกกำลังกายที่ต้องใช้มือ/ฝ่ามือดึงร่างกายขึ้น (วิดพื้น, แพลงค์ เป็นต้น) คุณได้กดน้ำหนักผ่านทางข้อนิ้วและปลายนิ้วแทนที่จะกดไปยังข้อมือ มันอาจทำให้เกิดบาดเจ็บตรงข้อมือได้ เส้นเอ็นเป็นเอ็นที่เชื่อมมัดกล้ามเนื้อไว้กับกระดูกและถ่ายเทพลังไปมาระหว่างกัน การฝึกความแข็งแกร่งของนิ้วนั้นเน้นที่การฝึกความแข็งแกร่งของเส้นเอ็นที่เชื่อมกระดูกนิ้วกับกล้ามเนื้อต้นแขนของคุณมากกว่าสิ่งอื่นใด เส้นเอ็นใช้เวลานานกว่าจะมีความแข็งแรงและเปลี่ยนสภาพแย่ลงโดยใช้เวลาไม่นานนัก ดังนั้นคุณจึงต้องยึดอยู่กับตารางการบริหารอย่างเคร่งครัด สำหรับข้อมูลโดยทั่วๆ ไป คุณสามารถหาอ่านได้จากบทความของ wikiHow เรื่องการสร้างความแข็งแกร่งให้เส้นเอ็น อีกวิธีที่จะเน้นเส้นเอ็นนิ้วกับกล้ามเนื้อต้นแขนคือการจับกริปให้วงกว้างขึ้น กริปวงกว้างขึ้นหมายถึงคุณจะต้องออกแรงบีบเพิ่มขึ้นเพื่อจะจับได้มั่น คุณสามารถหาซื้ออุปกรณ์พิเศษเพื่อเพิ่มความแข็งแกร่งโดยเฉพาะอย่าง Fat Gripz สำหรับสวมดัมบ์เบล บาร์เบลหรือราวจับเพื่อเพิ่มขนาดเส้นรอบวง หรือคุณอาจใช้วัสดุที่หาได้ในบ้านอย่างผ้าขนหนูมาพันรอบราวก็ได้ อย่าเริ่มฝึกแบบข้ามไปฝึกวิดพื้นแบบยันพื้นโดยใช้นิ้วแค่ไม่กี่นิ้วหรือท่าอื่นที่มันเกินระดับการฝึกของคุณ อาการบาดเจ็บของเส้นเอ็นนั้นต้องใช้เวลานานกว่าจะกลับมาหายดีและมักจะไม่มีทางกลับมาเป็นปกติเท่าระดับก่อนเกิดอาการบาดเจ็บ สิ่งที่ดีที่สุดที่คุณจะทำได้ก็คือค่อยๆ ไต่ระดับการฝึกไป ความแข็งแกร่งของนิ้วจะพัฒนาไปช้าๆ ดังนั้นให้เริ่มด้วยท่าง่ายๆ แล้วค่อยพัฒนาไปหาท่าที่ยากขึ้นโดยกินเวลาหลายๆ เดือนแทนที่จะเพียงไม่กี่สัปดาห์
อุ่นเครื่องนิ้ว. ใช้ประโยชน์จากกิจกรรมการฝึกความแข็งแกร่งทั้งแบบไอโซเมตริก (isometric) และแบบไดนามิก. เน้นไปที่เส้นเอ็น. เพิ่มขนาดรอบวงของกริปการจับ. ค่อยๆ ไต่ระดับการฝึกฝน.
https://www.wikihow.com/Exercise-Your-Fingers https://www.wikihow.com/Exercise-Your-Fingers
Warming Up Your Fingers Exercising Fingers and Grip for More Strenuous Activities